Komission direktiivi 95/35/EY, annettu 14 päivänä heinäkuuta 1995, kasvinsuojeluaineiden markkinoille saattamisesta annetun neuvoston direktiivin 91/414/ETY muuttamisesta (ETA:n kannalta merkityksellinen teksti)



Virallinen lehti nro L 172 , 22/07/1995 s. 0006 - 0007



KOMISSION DIREKTIIVI 95/35/EY, annettu 14 päivänä heinäkuuta 1995, kasvinsuojeluaineiden markkinoille saattamisesta annetun neuvoston direktiivin 91/414/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 94/79/EY (2), ja erityisesti sen 18 artiklan 2 kohdan, sekä katsoo, että direktiivin 91/414/ETY liitteissä II ja III määrätään tehoaineen sisällyttämiseksi liitteeseen I ja kasvinsuojeluaineen hyväksymistä varten tarvittavia asiakirjoja koskevat vaatimukset, direktiivin 91/414/ETY liitteissä II ja III on tarpeen ilmaista hakijoille mahdollisimman tarkasti kaikki yksityiskohdat vaadituista tiedoista, kuten olosuhteet, edellytykset ja tekniset pöytäkirjat, joiden mukaisesti tietyt tiedot on toimitettava; on suotavaa ottaa käyttöön nämä säännökset heti, kun ne ovat saatavilla, jotta hakijat voivat käyttää niitä valmistellessaan asiakirjojaan, direktiivin 91/414/ETY liitteiden II ja III johdannoissa viitataan toistuvasti hyvän laboratoriokäytännön (HLK) periaatteiden soveltamiseen, silloin kun testaus suoritetaan aineiden ja valmisteiden ominaisuuksia ja/tai turvallisuutta koskevien tietojen keräämiseksi; sen vuoksi HLK:ta olisi periaatteessa sovellettava jäämätutkimuksiin erityisesti niiden ollessa tarpeen sellaisten asiakirjojen yhteydessä, jotka jätetään käsiteltäviksi tehoaineiden sisällyttämiseksi direktiivin liitteeseen I, sanotun kuitenkaan rajoittamatta direktiivin 9 artiklan 1 kohdan kolmannen alakohdan säännöksiä, on kuitenkin käynyt ilmi, että tietyissä jäsenvaltioissa ei vielä ole käytettävissä tarvittavaa infrastruktuuria HLK:n periaatteiden soveltamiseksi satojen, ravinnon ja rehun valvotuista testeistä tehtyihin jäämätutkimuksiin; toisaalta niiden jäsenvaltioiden, jotka jo soveltavat HLK:n vaatimuksia, olisi sallittava jatkaa kyseisten vaatimusten soveltamista alueellaan suoritettaviin testeihin; tätä periaatetta olisi myös selvennettävä HLK:sta tehtäviä direktiivissä jo ennakoituja poikkeuksia varten, on tarpeen säätää väliaikaisesta poikkeuksesta HLK:n vaatimusten soveltamiseksi kaksi vuotta direktiivin 91/414/ETY tiedoksiantamisen jälkeen markkinoilla oleviin aineisiin siinä määrin, että tietyt varovaisuutta koskevat edellytykset täyttyvät; ei kuitenkaan ole tarpeen säätää tällaisesta poikkeuksesta sellaisten tehoaineiden osalta, joita ei ole saatettu markkinoille kaksi vuotta kyseisen direktiivin tiedoksiantamisen jälkeen, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Direktiivin 91/414/ETY liitteet II ja III muutetaan tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 30 päivään kesäkuuta 1996 mennessä. Jäsenvaltioiden on ilmoitettava tästä komissolle viipymättä. Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan 1 päivänä heinäkuuta 1995. 4 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä heinäkuuta 1995. Komission puolesta Ritt BJERREGAARD Komission jäsen (1) EYVL N:o L 230, 19.8.1991, s. 1 (2) EYVL N:o L 354, 31.12.1994, s. 16 LIITE Direktiivin 91/414/ETY liitteet II ja III muutetaan seuraavasti: 1. Liite II muutetaan seuraavasti: a) Johdannon 2.2 kohta korvataan seuraavasti: "2.2 Poiketen siitä, mitä 2.1 kohdassa määrätään, jäsenvaltiot voivat säätää, että testit ja määritykset, jotka suoritetaan niiden alueella aineiden ominaisuuksia ja/tai turvallisuutta koskevien tietojen keräämiseksi mehiläisten ja muiden hyödyllisten niveljalkaisten kuin mehiläisten osalta, voivat olla sellaisen virallisen tai virallisesti tunnustetun testaustoimielimen tai -laitoksen suorittamia, joka täyttää vähintään liitteessä III olevan johdannon 2.2 ja 2.3 kohdassa määrätyt edellytykset. Tätä poikkeusta sovelletaan testeihin, jotka aloitetaan tosiasiallisesti viimeistään 31 päivänä joulukuuta 1999." b) Johdantoon lisätään 2.3 kohta seuraavasti: "2.3 Poiketen siitä, mitä 2.1 kohdassa määrätään, jäsenvaltiot voivat säätää, että valvotut jäämätestit, jotka suoritetaan niiden alueella 6 jakson `Jäämät käsitellyissä tuotteissa, elintarvikkeissa ja rehuissa tai niiden pinnalla` määräysten mukaisesti kaksi vuotta direktiivin tiedoksiantamisen jälkeen jo markkinoilla olevia tehoaineita sisältäville kasvinsuojeluaineille, voivat olla sellaisen virallisen tai virallisesti tunnustetun testaustoimielimen tai -laitoksen suorittamia, joka täyttää vähintään liitteen III johdannon 2.2 ja 2.3 kohdassa määrätyt edellytykset. Tätä poikkeusta sovelletaan valvottuihin jäämätesteihin, jotka aloitetaan tosiasiallisesti viimeistään 31 päivänä joulukuuta 1997." 2. Muutetaan liite III seuraavasti: a) Korvataan johdannon 2.4 kohta seuraavasti: "2.4 Poiketen siitä, mitä 2.1 kohdassa määrätään, jäsenvaltiot voivat soveltaa 2.2 ja 2.3 kohdan määräyksiä myös testeihin ja määrityksiin, jotka suoritetaan niiden alueella valmisteiden ominaisuuksia ja/tai turvallisuutta koskevien tietojen keräämiseksi mehiläisten ja muiden hyödyllisten niveljalkaisten kuin mehiläisten osalta ja jotka aloitetaan tosiasiallisesti viimeistään 31 päivänä joulukuuta 1999." b) Lisätään johdantoon 2.5 kohta seuraavasti: "2.5 Poiketen siitä, mitä 2.1 kohdassa määrätään, jäsenvaltiot voivat soveltaa 2.2 ja 2.3 kohdan määräyksiä myös valvottuihin jäämätesteihin, jotka suoritetaan niiden alueella 8 jakson `Jäämät käsitellyissä tuotteissa, elintarvikkeissa ja rehuissa tai niiden pinnalla` määräysten mukaisesti kaksi vuotta direktiivin tiedoksiantamisen jälkeen jo markkinoilla olevia tehoaineita sisältäville kasvinsuojeluaineille ja jotka aloitetaan tosiasiallisesti viimeistään 31 päivänä joulukuuta 1997."